**Ministru kabineta instrukcijas projekta “Grozījumi Ministru kabineta 2017. gada 24. janvāra instrukcijā Nr. 1 “Tiesībaizsardzības iestāžu sadarbības kārtība noziedzības novēršanā un apkarošanā””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Neaizpilda saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts drošības iestāžu likuma 11. panta pirmās daļas 3. punkts, likuma “Par Valsts ieņēmumu dienestu” 3. pants, Noziedzīgi iegūtu līdzekļu legalizācijas un terorisma un proliferācijas finansēšanas novēršanas likums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017. gada 24. janvāra instrukcijas Nr. 1 “Tiesībaizsardzības iestāžu sadarbības kārtība noziedzības novēršanā un apkarošanā”” 9. un 12. punktā iekļauto institūciju un to struktūrvienību struktūra un nosaukumi ir mainījušies, tāpēc ir nepieciešams aktualizēt minētās institūcijas un to nosaukumus.Tiesiskā regulējuma mērķis ir nodrošināt Ministru kabineta 2017. gada 24. janvāra instrukcijā Nr. 1 “Tiesībaizsardzības iestāžu sadarbības kārtība noziedzības novēršanā un apkarošanā”” noteiktās informācijas korektu apmaiņu.Instrukcijas projekts paredz:* atbilstoši Valsts drošības iestāžu likuma 11. panta pirmās daļas 3. punktam precizēt Valsts drošības dienesta nosaukumu;
* svītrot Valsts ieņēmumu dienesta Finanšu policijas pārvaldi no regulējuma, jo atbilstoši likuma “Par Valsts ieņēmumu dienestu” 3. pantam minētā pārvalde ir iekļauta Valsts ieņēmumu dienesta Nodokļu un muitas policijas pārvaldē (attiecīgi arī izslēgt Valsts ieņēmumu dienesta Finanšu policijas pārvaldes direktoru no tiesībaizsardzības iestāžu vadības darba grupas sastāva);
* atbilstoši likuma “Par Valsts ieņēmumu dienestu” 3. pantam precizēt Valsts ieņēmumu dienesta Nodokļu un muitas policijas pārvaldes nosaukumu;
* atbilstoši Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumam precizēt Finanšu izlūkošanas dienesta nosaukumu;
* atbilstoši likuma “Par Valsts ieņēmumu dienestu” 3. pantam papildināt regulējumu ar jaunu subjektu - Valsts ieņēmumu dienesta Iekšējās drošības pārvaldi (attiecīgi arī papildināt tiesībaizsardzības iestāžu vadības darba grupas sastāvu ar Valsts ieņēmumu dienesta Iekšējās drošības pārvaldes direktoru).
 |
| 3. | Projekta izstrādē iesaistītās institūcijas un publiskas personas kapitālsabiedrības | Valsts policija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Instrukcijas projektā iekļautais regulējums skar subjektus, kuri iesaistīti Ministru kabineta 2017. gada 24. janvāra instrukcijas Nr. 1 “Tiesībaizsardzības iestāžu sadarbības kārtība noziedzības novēršanā un apkarošanā”” realizācijā un, kuru nosaukumi vai struktūra ir mainījusies kopš instrukcijas spēkā stāšanās. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām Instrukcijas projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Sabiedrības grupām un institūcijām Projekta tiesiskais regulējums nemaina tiesības un pienākumus, kā arī veicamās darbības. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija, Valsts ieņēmumu dienests, Finanšu izlūkošanas dienests, Valsts drošības dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošo institūciju likvidācija vai reorganizācija nav nepieciešama. |
| 3. | Cita informācija | Nav. |

Iekšlietu ministrs Sandis Ģirģens

Iesniedzējs:

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

*Vegneris 67075276*

*dmitrijs.vegneris@vp.gov.lv*